S-531/2010

Ár 2010, þriðjudaginn 7. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 531/2010: Ákæruvaldið (S-kk-nf F-kk-nf S-kk-nf) gegn S-kk-þgf H-kk-þgf S-kk-þgf (S-kk-nf H-kk-nf hrl), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 25. ágúst sl. á hendur ákærða, S-kk-þgf H-kk-þgf S-kk-þgf, kt. 000000-0000, Austurbrún 4, Reykjavík, „fyrir eftirtalin brot framin í júní og júlí 2010:

I. (007-2010-47989)

Fyrir þjófnað, með því að hafa þriðjudaginn 27. júlí brotist inn í íbúð við Bergstaðastræti 15 í Reykjavík, með því að brjóta rúðu í svalahurð íbúðarinnar, og stolið þaðan fartölvu og farsíma af gerðinni Nokia.

Telst þetta varða við 244. gr. almennra hegningarlaga nr. 19/1940.

II. (007-2010-47649)

Fyrir þjófnað, með því að hafa mánudaginn 26. júlí brotist inn í íbúðarhús við Bleikjukvísl 12 í Reykjavík, með því að kasta gangstéttarhellu inn um rúðu á bakhurð, og stolið þaðan skartgripum, hringum, eyrnalokkum, skartgripaskríni, andlitskremi og 7.000 krónum og 170 evrum í reiðufé.

Telst þetta varða við 244. gr. almennra hegningarlaga nr. 19/1940.

III. (007-2010-47509)

Fyrir fjársvik, með því að hafa aðfaranótt mánudagsins 26. júlí fengið Ö-kvk-þf H-kvk-þf H-kvk-þf, leigubifreiðastjóra, til þess að aka með sig um götur Reykjavíkur og að Funahöfða 17 í Reykjavík án þess að geta greitt ökugjaldið, 3.000 krónur.

Telst þetta varða við 248. gr. almennra hegningarlaga nr. 19/1940.

IV. (007-2010-41923)

Fyrir þjófnað, með því að hafa þriðjudaginn 29. júní farið inn í íbúð við Reykjavíkurveg 7b í Hafnarfirði, með því að ganga inn um útidyrahurð íbúðarinnar, og stolið þaðan dömuúri og tveimur farsímum.

Telst þetta varða við 244. gr. almennra hegningarlaga nr. 19/1940.

V. (007-2010-41923)

Fyrir tilraun til þjófnaðar, með því að hafa þriðjudaginn 29. júní, í auðgunarskyni, farið inn í bifreiðina SA-264 þar sem hún stóð á bifreiðastæði skammt frá Linnetstíg 1 í Hafnarfirði, en ákærði hafði komist yfir lykla bifreiðarinnar skömmu áður með ólögmætum hætti.

Telst þetta varða við 244. gr. almennra hegningarlaga nr. 19/1940, sbr. 20. gr. laganna.

VI. (007-2010-43580)

Fyrir þjófnað, með því að hafa þriðjudaginn 8. júní, í félagi við Þ-kvk-þf B-kvk-þf S-kvk-þf, í verslun Lyfju, Laugavegi 16 í Reykjavík, stolið tveimur pakkningum af sokkabuxum og ilmvatnsglasi, samtals að verðmæti 14.347 krónur.

Telst þetta varða 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um verknaði þá sem lýst er í ákærunni og réttilega eru þar færðir til refsiákvæða. Ákærði á að baki langan afbrotaferil. Þykir refsing ákærða hæfilega ákveðin fangelsi í 15 mánuði. Frá refsingunni ber að draga gæsluvarðhaldsvist sem ákærði hefur sætt frá 28. júlí sl.

Dæma ber ákærða til þess að greiða verjanda sínum, S-kk-þgf H-kk-þgf hrl., 100.000 krónur í málsvarnarlaun að meðtöldum virðisaukaskatti.

DÓMSORÐ:

Ákærði, S-kk-nf H-kk-nf S-kk-nf, sæti fangelsi í 15 mánuði. Frá refsingunni dregst 41 dags gæsluvarðhaldsvist.

Ákærði greiði verjanda sínum, S-kk-þgf H-kk-þgf hrl. 100.000 krónur í málsvarnarlaun.

P-kk-nf G-kk-nf